ddrg/super_eurlex huggingface dataset:
ΑΠΟΦΑΣΗ ΤΟΥ ΣΥΜΒΟΥΛΙΟΥ της 1ης Οκτωβρίου 1998 για το διορισμό των ισπανών μελών της συμβουλευτικής επιτροπής επαγγελματικής κατάρτισης στην κατηγορία των εργαζομένων (98/C 317/01)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 128,

την απόφαση του Συμβουλίου, της 2ας Απριλίου 1963, περί θεσπίσεως των γενικών αρχών εφαρμογής κοινής πολιτικής στον τομέα της επαγγελματικής κατάρτισης (1), και ιδίως την τέταρτη αρχή,

Εκτιμώντας:

ότι το Συμβούλιο, με την απόφασή του της 16ης Μαρτίου 1998 (2), διόρισε τα τακτικά και αναπληρωματικά μέλη της συμβουλευτικής επιτροπής επαγγελματικής κατάρτισης για το διάστημα από 16 Μαρτίου 1998 μέχρι 15 Μαρτίου 2000, εκτός των εκπροσώπων των ισπανικών οργανώσεων των εργαζομένων 7

την ανακοίνωση που υπέβαλε η ισπανική κυβέρνηση,

ΑΠΟΦΑΣΙΖΕΙ:

Άρθρο 1

Διορίζονται τακτικά και αναπληρωματικά μέλη της συμβουλευτικής επιτροπής επαγγελματικής κατάρτισης για την περίοδο από 1ης Οκτωβρίου 1998 έως 15 Μαρτίου 2000:

>ΘΕΣΗ ΠΗΝΑΚΑ>

Άρθρο 2

Η παρούσα απόφαση δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.

Λουξεμβούργο, 1 Οκτωβρίου 1998.

Για το Συμβούλιο

Ο Πρόεδρος

C. EINEM

(1) ΕΕ 63 της 20.4.1963, σ. 1338/63.

(2) ΕΕ C 99 της 1.4.1998, σ. 4.
ΑΠΟΦΑΣΗ ΤΗΣ ΕΠΙΤΡΟΠΗΣ της 30ής Σεπτεμβρίου 1998 για την τροποποίηση της απόφασης 97/467/ΕΚ της Επιτροπής για την κατάρτιση των προσωρινών καταλόγων εγκαταστάσεων τρίτων χωρών από τις οποίες τα κράτη μέληεπιτρέπουν τις εισαγωγές κρέατος κουνελιού και εκτρεφομένων θηραμάτων [κοινοποιηθείσα υπό τον αριθμό Ε(1998) 2941] (Κείμενο που παρουσιάζει ενδιαφέρον για τον ΕΟΧ) (98/556/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων εκγαταστάσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια (1), όπως τροποποιήθηκε τελευταία από την απόφαση 97/34/ΕΚ (2), και ιδίως το άρθρο 2 παράγραφος 1 και το άρθρο 7,

Εκτιμώντας:

ότι, με την απόφαση 97/467/ΕΚ της Επιτροπής (3), όπως τροποποιήθηκε τελευταία από την απόφαση 98/219/ΕΚ (4), καταρτίζονται προσωρινοί κατάλογοι εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κρέατος κουνελιού και εκτρεφομένων θηραμάτων 7 ότι ο κατάλογος εγκαταστάσεων που καταρτίζεται από την προαναφερθείσα απόφαση δεν περιλαμβάνει εγκαταστάσεις παραγωγής κρέατος στρουθιονειδών 7

ότι ο κατάλογος τρίτων χωρών από τις οποίες τα κράτη μέλη επιτρέπουν τις εισαγωγές κρέατος στρουθιονειδών, οι όροι υγειονομικού ελέγχου και η κτηνιατρική πιστοποίηση που απαιτούνται για την εισαγωγή του εν λόγω κρέατος στην Κοινότητα δεν έχει ακόμη καταρτιστεί 7

ότι τα κράτη μέλη, σύμφωνα με τις διατάξεις της απόφασης 97/467/ΕΚ, μπορούν, έως την 1η Οκτωβρίου 1998, να επιτρέπουν τις εισαγωγές κρέατος στρουθιονειδών από τις εν λόγω εγκαταστάσεις 7

ότι η ημερομηνία της 1ης Οκτωβρίου 1998 αντικαθίσταται από την 1η Οκτωβρίου 1999 για να εξασφαλιστεί η έγκριση της προτεινόμενης εναρμονισμένης νομοθεσίας, η οποία θα υποβληθεί στην Παγκόσμια Οργάνωση Εμπορίου (ΠΟΕ) για παρατηρήσεις 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 παράγραφος 2 στοιχείο α) της απόφασης 97/467/ΕΚ, οι όροι «1η Οκτωβρίου 1998» αντικαθίστανται από τους όρους «1η Οκτωβρίου 1999».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Σεπτεμβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 243 της 11. 10. 1995, σ. 17.

(2) ΕΕ L 13 της 16. 1. 1997, σ. 33.

(3) ΕΕ L 199 της 26. 7. 1997, σ. 57.

(4) ΕΕ L 82 της 19. 3. 1998, σ. 44.
ΑΠΟΦΑΣΗ ΤΗΣ ΕΠΙΤΡΟΠΗΣ της 14ης Αυγούστου 1998 για την τροποποίηση ορισμένων πληροφοριών στον κατάλογο του παραρτήματος του κανονισμού (ΕΚ) αριθ. 44/98, που καταρτίζει, για το 1998, τον κατάλογο των σκαφών ολικού μήκους άνω των οκτώ μέτρων, τα οποία επιτρέπεται να αλιεύουν γλώσσες σε ορισμένες περιοχές της Κοινότητας χρησιμοποιώντας δοκότρατες, των οποίων το συνολικό μήκος υπερβαίνει τα εννέα μέτρα [κοινοποιηθείσα υπό τον αριθμό Ε(1998) 2432] (98/528/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 894/97 του Συμβουλίου, της 29ης Απριλίου 1997, για τη θέσπιση ορισμένων τεχνικών μέτρων διατήρησης των αλιευτικών πόρων (1),

τον κανονισμό (ΕΟΚ) αριθ. 3554/90 της Επιτροπής, της 10ης Δεκεμβρίου 1990, που θεσπίζει τις λεπτομέρειες για την κατάρτιση καταλόγου των σκαφών ολικού μήκους άνω των οκτώ μέτρων, τα οποία επιτρέπεται να αλιεύουν γλώσσες σε ορισμένες περιοχές της Κοινότητας, χρησιμοποιώντας δοκότρατες, των οποίων το συνολικό μήκος υπερβαίνει τα εννέα μέτρα (2), όπως τροποποιήθηκε από τον κανονισμό (ΕΚ) αριθ. 3407/93 (3), και ιδίως το άρθρο 2,

Εκτιμώντας:

ότι ο κανονισμός (ΕΚ) αριθ. 44/98 της Επιτροπής (4), θεσπίζει για το 1998 τον κατάλογο των σκαφών, των οποίων το ολικό μήκος υπερβαίνει τα οκτώ μέτρα, τα οποία επιτρέπεται να αλιεύουν γλώσσες σε ορισμένες περιοχές της Κοινότητας με τη χρήση δοκότρατας, των οποίων το συνολικό μήκος υπερβαίνει τα εννέα μέτρα όπως προβλέπεται στο άρθρο 10 παράγραφος 3 στοιχείο γ) του κανονισμού (ΕΟΚ) αριθ. 894/97 7

ότι οι αρχές των ενδιαφερομένων κρατών ζήτησαν τροποποιήσεις των πληροφοριών που περιλαμβάνονται στον εν λόγω κατάλογο 7 ότι οι ανωτέρω αρχές παρουσίασαν όλα τα στοιχεία προς υποστήριξη των αιτήσεων δυνάμει του άρθρου 2 του κανονισμού (ΕΟΚ) αριθ. 3554/90 7 ότι από την εκτίμηση των πληροφοριών αυτών προκύπτει η συμφωνία τους με την προαναφερθείσα διάταξη και ότι πρέπει, κατά συνέπεια, να τροποποιηθούν οι πληροφορίες που εμφαίνονται στον εν λόγω κατάλογο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι πληροφορίες που περιλαμβάνονται στον κατάλογο του παραρτήματος του κανονισμού (ΕΚ) αριθ. 44/98 τροποποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Αυγούστου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 132 της 23. 5. 1997, σ. 1.

(2) ΕΕ L 346 της 11. 12. 1990, σ. 11.

(3) ΕΕ L 310 της 14. 12. 1993, σ. 19.

(4) ΕΕ L 5 της 9. 1. 1998, σ. 24.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΟΥ ΣΥΜΒΟΥΛΙΟΥ της 6ης Ιουλίου 1998 περί συνάψεως της διεθνούς συμφωνίας για το κακάο, του 1993 εξ ονόματος της Κοινότητας (98/489/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως το άρθρο 113, σε συνδυασμό με το άρθρο 228 παράγραφος 2 πρώτη φράση,

την πρόταση της Επιτροπής,

Εκτιμώντας:

ότι η διεθνής συμφωνία για το κακάο, του 1993, υπεγράφη από την Κοινότητα και τα κράτη μέλη της 7

ότι, με την απόφαση 94/109/ΕΚ του Συμβουλίου, της 7ης Φεβρουαρίου 1994, για την υπογραφή και προσωρινή εφαρμογή της διεθνούς συμφωνίας για το κακάο, του 1993, εξ ονόματος της Κοινότητας (1), η Κοινότητα, ως εισαγωγέας, κοινοποίησε στο Γενικό Γραμματέα του Οργανισμού των Ηνωμένων Εθνών την πρόθεσή της να την εφαρμόσει προσωρινά, εν αναμονή της διεξαγωγής των απαραίτητων για τη σύναψή της εσωτερικών διαδικασιών 7

ότι τα περισσότερα κράτη μέλη της Κοινότητας κοινοποίησαν την προσωρινή εφαρμογή εν αναμονή της κατάθεσης, από κοινού με την Κοινότητα, των εγγράφων κύρωσης, αποδοχής ή έγκρισης 7

ότι οι διαδικασίες κύρωσης αποδοχής ή έγκρισης στα κράτη μέλη έχουν προχωρήσει αρκετά ώστε η κατάθεση των εγγράφων κύρωσης αποδοχής ή έγκρισης να δύναται να γίνει από κοινού,

ΑΠΟΦΑΣΙΖΕΙ:

Άρθρο 1

Η διεθνής συμφωνία για το κακάο, του 1993, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει το έγγραφο έγκρισης εξ ονόματος της Κοινότητας.

Βρυξέλλες, 6 Ιουλίου 1998.

Για το Συμβούλιο

Ο Πρόεδρος

R. EDLINGER

(1) ΕΕ L 52 της 23.2.1994, σ. 25.
ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1998 για το διορισμό των τακτικών και αναπληρωματικών μελών της συμβουλευτικής επιτροπής για την κατάρτιση των οδοντιάτρων (98/C 222/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την απόφαση 78/688/ΕΟΚ του Συμβουλίου, της 25ης Ιουλίου 1978, σχετικά με τη σύσταση συμβουλευτικής επιτροπής για την κατάρτιση των οδοντιάτρων (1), και ιδίως τα άρθρα 3 και 4,

Εκτιμώντας:

ότι, σύμφωνα με το άρθρο 3 της απόφασης αυτής, η εν λόγω επιτροπή αποτελείται από τρεις εμπειρογνώμονες ανά κράτος μέλος και ένα αναπληρωματικό μέλος για καθέναν από τους εμπειρογνώμονες αυτούς 7 ότι, σύμφωνα με το άρθρο 4 της ίδιας απόφασης, η θητεία των εμπειρογνωμόνων και των αναπληρωματικών μελών είναι τριετής 7

ότι, με την απόφασή του της 25ης Ιουλίου 1984 (2), το Συμβούλιο διόρισε, για ένδεκα κράτη μέλη, τα τακτικά και αναπληρωματικά μέλη της εν λόγω επιτροπής για την περίοδο από τις 25 Ιουλίου 1994 έως τις 24 Ιουλίου 1997 7

ότι, με την απόφασή του της 23ης Οκτωβρίου 1995 (3), το Συμβούλιο διόρισε, για τρία κράτη μέλη, τα τακτικά και αναπληρωματικά μέλη της εν λόγω επιτροπής για την περίοδο έως την 24η Ιουλίου 1997 7

ότι οι κυβερνήσεις των 14 κρατών μελών υπέβαλαν εκάστη κατάλογο υποψηφίων για το διορισμό, την αντικατάσταση ή την ανανέωση της θητείας των εν λόγω τακτικών και αναπληρωματικών μελών,

ΑΠΟΦΑΣΙΖΕΙ:

Άρθρο μόνο

Διορίζονται τακτικά και αναπληρωματικά μέλη της συμβουλευτικής επιτροπής για την κατάρτιση των οδοντιάτρων, και για την χρονική περίοδο από 29 Ιουνίου 1998 έως 28 Ιουνίου 2001:

Α. >ΘΕΣΗ ΠΗΝΑΚΑ>

Β. >ΘΕΣΗ ΠΗΝΑΚΑ>

Γ. >ΘΕΣΗ ΠΗΝΑΚΑ>

Λουξεμβούργο, 29 Ιουνίου 1998.

Για το Συμβούλιο

Ο Πρόεδρος

R. COOK

(1) ΕΕ L 233 της 24.8.1978, σ. 15.

(2) ΕΕ C 221 της 9.8.1994, σ. 5.

(3) ΕΕ C 292 της 7.11.1995, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Ιουλίου 1998 σχετικά με την έγκριση του σχεδίου επιτήρησης για την ανίχνευση καταλοίπων ή ουσιών σε ζώντα ζώα και τα προϊόντα τους, που υποβλήθηκε από το Βέλγιο [κοινοποιηθείσα υπό τον αριθμό Ε(1998) 1890/1] (Τα κείμενα στη γαλλική και ολλανδική γλώσσα είναι τα μόνα αυθεντικά) (Κείμενο που παρουσιάζει ενδιαφέρον για τον ΕΟΧ) (98/458/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 96/23/ΕΚ του Συμβουλίου, της 29ης Απριλίου 1996, περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους και καταργήσεως των οδηγιών 85/358/ΕΟΚ και 86/469/ΕΟΚ και των αποφάσεων 89/187/ΕΟΚ και 91/664/ΕΟΚ (1), και ιδίως το άρθρο 8 παράγραφος 1,

Εκτιμώντας:

ότι με έγγραφο της 9ης Φεβρουαρίου 1998, το Βέλγιο απέστειλε στην Επιτροπή σχέδιο στο οποίο καθορίζονται τα εθνικά μέτρα που πρόκειται να ληφθούν κατά τη διάρκεια του έτους 1998 για την ανίχνευση ορισμένων ουσιών και των καταλοίπων τους σε ζώντα ζώα και τα προϊόντα τους 7 ότι το σχέδιο αυτό τροποποιήθηκε με έγγραφο της 6ης Απριλίου 1998, σύμφωνα με αίτηση της Επιτροπής ώστε να πληροί τις απαιτήσεις της οδηγίας 96/23/ΕΚ 7

ότι από την εξέταση του εν λόγω σχεδίου διαπιστώθηκε ότι είναι σύμφωνο με τις διατάξεις που προβλέπονται από την οδηγία 96/23/ΕΚ και ιδίως τα άρθρα 5 και 7 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σχέδιο επιτήρησης για την ανίχνευση των καταλοίπων και των ουσιών που αναφέρονται στο παράρτημα Ι της οδηγίας 96/23/ΕΚ σε ζώντα ζώα και τα προϊόντα τους, που υποβλήθηκε από το Βέλγιο εγκρίνεται.

Άρθρο 2

Το Βέλγιο θεσπίζει τις νομοθετικές, κανονιστικές και διοικητικές διατάξεις που απαιτούνται για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο του Βελγίου.

Βρυξέλλες, 9 Ιουλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 125 της 23. 5. 1996, σ. 10.
ΑΠΟΦΑΣΗ ΤΗΣ ΕΠΙΤΡΟΠΗΣ της 25ης Ιουνίου 1998 για τροποποίηση ορισμένων στοιχείων του καταλόγου που εμφαίνεται στο παράρτημα του κανονισμού (ΕΟΚ) αριθ. 55/87 για την κατάρτιση του καταλόγου των πλοίων που το συνολικό τους μήκος υπερβαίνει τα οκτώ μέτρα και επιτρέπεται να αλιεύουν με τη βοήθεια δοκότρατων σε ορισμένες παράκτιες ζώνες της Κοινότητας [κοινοποιηθείσα υπό τον αριθμό Ε(1998) 1647] (Κείμενο που παρουσιάζει ενδιαφέρον για τον ΕΟΧ) (98/431/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 894/97 του Συμβουλίου, της 29ης Απριλίου 1997, για την πρόβλεψη τεχνικών μέτρων διατήρησης των αλιευτικών πόρων (1),

τον κανονισμό (ΕΟΚ) αριθ. 55/87 της Επιτροπής, της 30ής Δεκεμβρίου 1986, για την κατάρτιση του καταλόγου των πλοίων συνολικού μήκους που υπερβαίνει τα οκτώ μέτρα, που επιτρέπεται να αλιεύουν με δοκότρατες σε ορισμένες παράκτιες ζώνες της Κοινότητας (2), όπως τροποποιήθηκε τελευταία από τον κανονισμό (ΕΚ) αριθ. 3410/93 (3), και ιδίως το άρθρο 3,

Εκτιμώντας:

ότι οι αρχές των ενδιαφερομένων κρατών μελών ζήτησαν να τροποποιηθούν τα στοιχεία που εμφαίνονται στον κατάλογο που προβλέπεται στο άρθρο 10 παράγραφος 3 στοιχείο β) του κανονισμού (ΕΚ) αριθ. 894/97 7 ότι οι αιτήσεις αυτές περιέχουν όλες τις πληροφορίες που τις αιτιολογούν με βάση το άρθρο 3 του κανονισμού (ΕΟΚ) αριθ. 55/87 7 ότι από την εκτίμηση αυτών των πληροφοριών προκύπτει η συμφωνία τους με την προαναφερόμενη διάταξη και ότι πρέπει, ως εκ τούτου, να τροποποιηθούν τα στοιχεία του καταλόγου που εμφαίνονται στο παράρτημα του εν λόγω κανονισμού,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα στοιχεία του καταλόγου που εμφαίνονται στο παράρτημα του κανονισμού (ΕΟΚ) αριθ. 55/87 τροποποιούνται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 25 Ιουνίου 1998.

Για την Επιτροπή

Emma BONINO

Μέλος της Επιτροπής

(1) ΕΕ L 132 της 23. 5. 1997, σ. 1.

(2) ΕΕ L 8 της 10. 1. 1987, σ. 1.

(3) ΕΕ L 310 της 14. 12. 1993, σ. 27.

ANEXO - BILAG - ANHANG - ΠΑΡΑΡΤΗΜΑ - ANNEX - ANNEXE - ALLEGATO - BIJLAGE - ANEXO - LIITE - BILAGA

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Ιουνίου 1998 περί τροποποίησης της απόφασης 97/830/ΕΚ περί επιβολής ειδικών όρων για την εισαγωγή φιστικιού και ορισμένων άλλων παράγωγων προϊόντων καταγωγής ή προελεύσεως Ιράν [κοινοποιηθείσα υπό τον αριθμό Ε(1998) 1509] (Κείμενο που παρουσιάζει ενδιαφέρον για τον ΕΟΧ) (98/400/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 93/43/ΕΟΚ του Συμβουλίου, της 14ης Ιουνίου 1993 περί της υγιεινής των τροφίμων (1), και ιδίως το άρθρο 10 παράγραφος 1,

Έπειτα από διαβουλεύσεις με τα κράτη μέλη,

Εκτιμώντας:

ότι η Επιτροπή θέσπισε με την απόφασή της 97/830/ΕΚ (2) μέτρα περί επιβολής ειδικών όρων στις εισαγωγές φιστικιού και ορισμένων άλλων παράγωγων προϊόντων καταγωγής ή προελεύσεως Ιράν 7

ότι είναι αναγκαία η προσθήκη στο παράρτημα ΙΙ της εν λόγω απόφασης των σημείων εισόδου για τη Γαλλία, την Ιρλανδία, την Ιταλία και την Αυστρία μέσω των οποίων τα φιστίκια και ορισμένα άλλα παράγωγα προϊόντα καταγωγής ή προελεύσεως Ιράν ενδέχεται να εισαχθούν 7

ότι θα πρέπει, κατά συνέπεια, να αντικατασταθεί το παράρτημα ΙΙ, για λόγους σαφήνειας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα ΙΙ της απόφασης 97/830/ΕΚ αντικαθίσταται βάσει της παρούσας απόφασης ως εξής:

«ΠΑΡΑΡΤΗΜΑ ΙΙ

Πίνακας των σημείων εισόδου μέσω των οποίων επιτρέπεται η εισαγωγή στην Ευρωπαϊκή Κοινότητα φυστικιών και άλλων παράγωγων προϊόντων από φυστίκια καταγωγής ή προελεύσεως Ιράν

>ΘΕΣΗ ΠΗΝΑΚΑ>

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Ιουνίου 1998.

Για την Επιτροπή

Martin BANGEMANN

Μέλος της Επιτροπής

(1) ΕΕ L 175 της 19. 7. 1993, σ. 1.

(2) ΕΕ L 343 της 11. 12. 1997, σ. 30.
ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Μαΐου 1998 για την κατάρτιση καταλόγων εγκεκριμένων ζωνών σε ό,τι αφορά τη λοιμώδη αιματοποιητική νέκρωση και την ιογενή αιμορραγική σηψαιμία στην Ιταλία [κοινοποιηθείσα υπό τον αριθμό Ε(1998) 1413] (Κείμενο που παρουσιάζει ενδιαφέρον για τον ΕΟΧ) (98/395/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 91/67/ΕΟΚ του Συμβουλίου, της 28ης Ιανουαρίου 1991, σχετικά με τους όρους υγειονομικού ελέγχου που διέπουν την εμπορία ζώων και προϊόντων υδατοκαλλιέργειας (1), όπως τροποποιήθηκε τελευταία από την οδηγία 95/22/ΕΚ (2), και ιδίως το άρθρο 5 παράγραφος 2,

Εκτιμώντας:

ότι τα κράτη μέλη μπορούν να αποκτήσουν για την επικράτειά τους ή για τμήματα αυτής το καθεστώς εγκεκριμένης ζώνης απαλλαγμένης από ορισμένες νόσους ιχθύων 7

ότι, προς τούτο, η Ιταλία, με επιστολές της 23ης Δεκεμβρίου 1996, της 14ης Ιουλίου 1997 και της 18ης Μαρτίου 1998, υπέβαλε στην Επιτροπή τα κατάλληλα πιστοποιητικά για τη χορήγηση του καθεστώτος εγκεκριμένης ζώνης για ορισμένα τμήματα των λεκανών απορροής που βρίσκονται στην αυτόνομη επαρχία του Trento αναφορικά με τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ), καθώς και τις εθνικές διατάξεις που εγγυώνται την τήρηση των κανόνων των σχετικών με τη διατήρηση της έγκρισης 7

ότι, κατόπιν εξετάσεως, τα στοιχεία αυτά επιτρέπουν να χορηγηθεί για ορισμένες ζώνες το καθεστώς της εγκεκριμένης μεσόγειας ζώνης σε ό,τι αφορά τη ΛΑΝ και την ΙΑΣ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι ζώνες που αναφέρονται στο παράρτημα αναγνωρίζονται ως εγκεκριμένες μεσόγειες ζώνες σε ό,τι αφορά τη ΛΑΝ και την ΙΑΣ.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 46 της 19. 2. 1991, σ. 1.

(2) ΕΕ L 243 της 11. 10. 1995, σ. 1.

ΠΑΡΑΡΤΗΜΑ

ΚΑΤΑΛΟΓΟΣ ΕΓΚΕΚΡΙΜΕΝΩΝ ΖΩΝΩΝ ΣΕ Ο,ΤΙ ΑΦΟΡΑ ΤΗΝ ΛΑΝ ΚΑΙ ΤΗΝ ΙΑΣ ΣΤΗΝ ΙΤΑΛΙΑ

ΠΕΡΙΦΕΡΕΙΑ: ΑΥΤΟΝΟΜΗ ΕΠΑΡΧΙΑ ΤΟΥ TRENTO

Zona Val di Fiemme e Fassa

Λεκάνη απορροής του ποταμού Aviso, από τις πηγές έως το τεχνικό φράγμα του Stramentizzo.

Zona Valle dei Laghi

Λεκάνη απορροής των λιμνών San Massenza, Toblino και Cavedine έως το φράγμα στο νότιο τμήμα της λίμνης Cavedine που οδηγεί στον υδροηλεκτρικό σταθμό παραγωγής ενέργειας που βρίσκεται στο δήμο Torbole.

Zona Val delle Sorne

Λεκάνη απορροής του ποταμού Sorna από τις πηγές έως το τεχνητό φράγμα που αποτελείται από τον υδροηλεκτρικό σταθμό παραγωγής ενέργειας που βρίσκεται στην περιοχή Chizzola (Ala), πριν φθάσει στον ποταμό Adige.

Zona Torrente Adanΰ

Λεκάνη απορροής του ποταμού Adanΰ από τις πηγές έως τη σειρά τεχνητών φραγμάτων κατάντη του αγροκτήματος «Armani Cornelio-Lardaro.»

Zona Rio Manes

Περιοχή στην οποία συλλέγονται τα ύδατα του Rio Manes κάτω από καταρράκτη που βρίσκεται 200 μέτρα κατάντη του αγροκτήματος «Troticοltura Giovanelli» που βρίσκεται στη θέση «La Zinquantina».
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 31ης Μαρτίου 1998 με την οποία χορηγείται απαλλαγή στην Επιτροπή για τη διαχείριση της ΕΚΑΧ για το οικονομικό έτος 1996 (98/328/ΕΚΑΧ)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- έχοντας υπόψη τα κάτωθι ποσά που περιέχονται στις δημοσιονομικές καταστάσεις της ΕΚΑΧ στις 31 Δεκεμβρίου 1996 (1), και τη σχετική έκθεση του Ελεγκτικού Συνεδρίου της 24ης Ιουνίου 1997, με την οποία αυτό βεβαιώνει ότι οι εν λόγω δημοσιονομικές καταστάσεις απεικονίζουν πιστά τα περιουσιακά στοιχεία και την οικονομική κατάσταση της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1996, καθώς και τα αποτελέσματα των πράξεων της ΕΚΑΧ για το οικονομικό έτος που λήγει την ημερομηνία αυτή,

1. χορηγεί απαλλαγή στην Επιτροπή για τη διαχείριση της ΕΚΑΧ για το οικονομικό έτος 1996, βάσει των κάτωθι αριθμητικών στοιχείων σχετικά με την εκτέλεση του προϋπολογισμού διοικητικής λειτουργίας για το οικονομικό έτος 1996 7

2. αναθέτει στον Πρόεδρό του να διαβιβάσει την παρούσα απόφαση και το ψήφισμα που περιέχει τις παρατηρήσεις του στην Επιτροπή, το Συμβούλιο, το Ελεγκτικό Συνέδριο και τη συμβουλευτική επιτροπή της ΕΚΑΧ, και να μεριμνήσει για τη δημοσίευσή τους στην Επίσημη Εφημερίδα των Ευρωπαϊκών Κοινοτήτων (σειρά L).

Ισολογισμός της ΕΚΑΧ στις 31 Δεκεμβρίου 1996 (ποσά σε Ecu)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Λογαριασμός κερδών και ζημιών για τη χρήση που λήγει στις 31 Δεκεμβρίου 1996 (ποσά σε Ecu)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Εκτέλεση του επιχειρησιακού προϋπολογισμού ΕΚΑΧ (ποσά σε Ecu)

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

Ο Γενικός Γραμματέας

Julian PRIESTLEY

Ο Πρόεδρος

Josι Marνa GIL-ROBLES

(1) ΕΕ C 242 της 8. 8. 1997, σ.σ. 7 και 32.
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Απριλίου 1998 για την τροποποίηση των ορίων των ορεινών περιοχών στη Γαλλία κατά την έννοια του κανονισμού (ΕΚ) αριθ. 950/97 του Συμβουλίου (Το κείμενο στη γαλλική γλώσσα είναι το μόνο αυθεντικό) (98/280/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 950/97 του Συμβουλίου, της 20ής Μαΐου 1997, για τη βελτίωση της αποτελεσματικότητας των γεωργικών διαρθρώσεων (1), και ιδίως το άρθρο 21 παράγραφος 3,

Εκτιμώντας:

ότι η οδηγία 75/271/ΕΟΚ του Συμβουλίου (2), όπως τροποποιήθηκε τελευταία από την απόφαση 97/158/ΕΚ της Επιτροπής (3), σχετικά με τον κοινοτικό κατάλογο των γεωργικών μειονεκτικών περιοχών στη Γαλλία κατά την έννοια του κανονισμού (ΕΚ) αριθ. 950/97, αναφέρει τις περιοχές της Γαλλίας που χαρακτηρίζονται ορεινές περιοχές κατά την έννοια του άρθρου 23 του κανονισμού (ΕΚ) αριθ. 950/97, καθώς και τα ακριβή κριτήρια που οδήγησαν σε αυτό το χαρακτηρισμό 7

ότι η γαλλική κυβέρνηση κοινοποίησε στην Επιτροπή, σύμφωνα με το άρθρο 21 παράγραφος 3 του κανονισμού (ΕΚ) αριθ. 950/97, νέες περιοχές που μπορούν να περιληφθούν στον κοινοτικό κατάλογο των ορεινών περιοχών, καθώς και τα στοιχεία που αφορούν τα χαρακτηριστικά αυτών των περιοχών 7 ότι, εξάλλου, το ιδιαίτερο καθεστώς των ενισχύσεων που εφαρμόζεται σε αυτές τις ορεινές περιοχές θα επεκταθεί και στις νέες περιοχές 7

ότι, όπως προκύπτει από την προαναφερόμενη κοινοποίηση, υπάρχουν περιοχές που ανταποκρίνονται στα κριτήρια και στα αριθμητικά στοιχεία που αναφέρονται στην οδηγία 76/401/ΕΟΚ του Συμβουλίου (4) για τον καθορισμό των σχετικών περιοχών δυνάμει του άρθρου 23 του κανονισμού (ΕΚ) αριθ. 950/97 7 ότι, κατά συνέπεια, πρέπει να συμπεριληφθούν οι εν λόγω περιοχές στον κοινοτικό κατάλογο των ορεινών περιοχών κατά την έννοια του άρθρου 23 του κανονισμού (ΕΚ) αριθ. 950/97 7

ότι οι τροποποιήσεις αυτές, εφόσον αφορούν περιοχές που έχουν ήδη καταταγεί στις μειονεκτικές περιοχές δυνάμει του άρθρου 24 του κανονισμού (ΕΚ) αριθ. 950/97, δεν συνεπάγονται αύξηση της εκμεταλλευόμενης γεωργικής έκτασης του συνόλου των μειονεκτικών περιοχών περισσότερο από 1,5 % της εκμεταλλευόμενης γεωργικής έκτασης της Γαλλίας 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής γεωργικών διαρθρώσεων και αγροτικής ανάπτυξης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Ο κοινοτικός κατάλογος των ορεινών περιοχών της Γαλλίας, ο οποίος περιλαμβάνεται στο παράρτημα της οδηγίας 75/271/ΕΟΚ, συμπληρώνεται με τον κατάλογο που περιλαμβάνεται στο παράρτημα της παρούσας οδηγίας.

Άρθρο 2

Η παρούσα απόφαση απευθύνεται στη Γαλλική Δημοκρατία.

Βρυξέλλες, 8 Απριλίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 142 της 2. 6. 1997, σ. 1.

(2) ΕΕ L 128 της 19. 5. 1975, σ. 33.

(3) ΕΕ L 60 της 1. 3. 1997, σ. 64.

(4) ΕΕ L 108 της 26. 4. 1976, σ. 22.

ΠΑΡΑΡΤΗΜΑ

>ΘΕΣΗ ΠΗΝΑΚΑ>